สวัสดีค่ะ คือหนูอยากจะถามเกี่ยวกับโรคพิษสุนัขบ้าค่ะ เมื่อเดือนพ.ค. ปีที่เเล้ว แมวหนูได้ป่วยตาย ซึ่งก่อนตายมันมีอาการแบบซึมๆ แต่ไม่ดุร้ายนะคะ คือจับเล่นได้ปกติ แล้วมันมีวันนึงเเมวหนูได้ไปนอนตากฝน คือแบบเหมือนไม่มีเเรงเเล้วปล่อยให้ตัวเองนอนตากฝนอะค่ะ หนูก็เลยได้จับมาไว้ในบ้าน แล้วพออีกสองวันก็ขยับตัวไม่ได้ เเต่ร้องได้บ้าง สงสารมากๆพอ2 วันหลังจากนั้นก็ตาย เเต่ก่อนตายได้พาน้องไปหา บอกไม่สบายหนัก เหมือนจะไม่ไหวเเล้วเเต่ก็ฉีดยาให้ แล้วบอกให้ป้อนแบรนด์ (คือพาน้องไปหาตอนหนักแล้ว) หลังจากน้องตาย แม่บอกว่า จำไว้เวลาเเมวป่วยอย่าไปสุงสิงกับมันมากเผื่อจะติดเชื้อเอาเผืื่อมันเป็นพิษสุนัขบ้า เราก็นึกได้ว่าเมื่อ 1-2 อาทิตย์ก่อนที่เเมวจะป่วย เราได้เอามือไปลูบท้องเเมวเเล้วน้องก็งับแขนเราแต่ไม่ถึงกับเป็นเเผลขนาดนั้น จำได้ว่าแมวมีแผลใหญ่่คล้ายหนองด้วย เเล้วเหมือนเราจะไปโดนใกล้ๆแผลเลยโดนงับ แต่ตอนเเมวตายคือแผลแมวหายเเล้ว ตอนนั้นหลังจากแมวตายก็เลยกังวลกลัวเป็นโรคพิษสุนัขบ้าเล็กน้อย แต่ก่อนหน้าที่จะโดนแมวงับ หนูได้โดนหมาข้างบ้านกัดก้น เเล้วไปฉีดวัคซีนมาก่อนหน้าไม่ถึงเดือน เลยคิดว่าน่าจะคุ้มกันได้เลยเลิกกังวล แล้วตอนนี้ผ่านมา 1ปีกว่าๆแล้วก็เลยนึกได้ เลยหาข้อมูล ปรากฏว่า มีข้อมูลบอกเชื้อพิษสุนัขบ้า สามารถเเสดงอาการได้หลังจากโดนกัดมากกว่า 1 ปีขึ้นไปก็มี ก็เลยทำให้กังวลไปอีกค่ะ กลัวจะเป็นโรคพิษสุนัขบ้า
สวัสดีครับ PIMจากประวัติที่เล่ามานั้น ถูกแมวกัดแต่ไม่มีแผลนั้น การไม่มีแผลก็ไม่สามารถทำให้เชื้อพิษสุนัขบ้าเข้าสู่ร่างกายได้ครับ นอกจากนนี้หากเคยได้รับวัคซีนก็จะทำให้ร่างกายมีภูมิคุ้มกันอยู่ อย่างไรก็ตามหากถูกหมาหรือแมวกัดซ้ำก็ควรที่จะได้รับการฉีดกระตุ้นเพิ่มเติมครับแต่จากประวัติที่เล่ามานั้นไม่น่าจะมีโอกาสในการติดเชื้อพิษสุนัขบ้าครับ